Мурадован халхара тренер вара Российн Сийлахь тренер И. Э. Алиев. 2005 шарахь Российн чемпионатехь цо дашо мидал яккхира финалехь Олимпиадан борзан совгӀатхо Сажид Сажидов эшавеш. 2007 шо дуьйна иза Российн гулйина тобанан декъашхо ву. 2008 шарахь Мурадов туьйлира Гран-При Иван Ярыгин турнирехь, амма цамгар бахьнехь цуьна Европин чемпионате вахар ца хилира. Цу шарахь Мурадовс Российн чемпионатехь толам беккхира. Оцу толамо цунна бакъо елира Пекинехь хилла Олимпиаде ваха. Олимпиадехь Мурадовс дашо мидал яккхира. Цу шарахь Мурадов Российн Сийлахь спортан говзанча хилира. 2009 шарахь цунна елира ДоттагӀалин орден.